**פרידריך וילהלם, מרקיז ברנדנבורג-שוודט** (גרמנית: **Friedrich Wilhelm von Brandenburg-Schwedt**;‏ 17 בנובמבר 1700 - 4 במרץ 1771), היה מרקיז ברנדנבורג-שוודט בין השנים 1711–1771, וחתנו של פרידריך וילהלם הראשון, מלך בפרוסיה.

ביוגרפיה
--------

פרידריך וילהלם נולד באורנינבאום ב-17 בנובמבר 1700 לפיליפ וילהלם, מרקיז ברנדנבורג-שוודט ויוהנה שרלוטה, נסיכת אנהלט-דסאו, בתם של יוהאן גאורג השני, נסיך אנהלט-דסאו והנרייטה קתרינה, רוזנת נסאו.

בשנת 1711 מת אביו פיליפ וילהלם, מרקיז ברנדנבורג-שוודט, ופרידריך וילהלם עלה לשלטון במקומו. פרידריך וילהלם היה ידוע כאדם אכזרי, בעל מזג חם ונימוסים גסים. הוא התחנך על ידי דודו, פרידריך הראשון, מלך בפרוסיה, ואחר-כך על ידי דודנו פרידריך וילהלם הראשון, מלך בפרוסיה. הוא היה עצלן ובטלן והטיל אימה על כל סביביו, ובעיקר נהג ללעוג על אנשי הכמורה בחצר.

בבחרותו ביקר פרידריך וילהלם במסגרת הטיול הגדול בז'נבה בשנת 1715, ובאיטליה בשנת 1716. בשנת 1719 חזר לפרוסיה, שם קיבל את עיטור מסדר העיט השחור מבן דודו פרידריך וילהלם הראשון, מלך בפרוסיה, ולאחר מכן התגייס פרידריך וילהלם לצבא הפרוסי. ב-15 ביוני 1723 הועלה פרידריך וילהלם לדרגת גנרל מיור, וב-10 ביולי 1737 הוא הועלה לדרגת גנרל לוטננט.

ב-10 בנובמבר 1734 התחתן פרידריך וילהלם עם סופיה דורותיאה, נסיכת פרוסיה, בתם של פרידריך וילהלם הראשון, מלך בפרוסיה וסופיה דורותיאה מהנובר, ממנה נולדו לו 5 ילדים. נישואי השניים לא היו מוצלחים, ובסופו של דבר נפרדו השניים, והתגוררו בבתים נפרדים, ורק קודם מותה בשנת 1765 השלימו השניים.

פרידריך וילהלם השתדל להרחיב את נחלתו ככל היותר, ואף רכש אדמות נוספות סמוך לממלכתו. בשנת 1740 עלה פרידריך השני, מלך פרוסיה לשלטון, והוא החל להתרחק מקרוביו מרקיזי ברנדנבורג-שוודט, ואסר על פרידריך וילהלם לבצע עוד רכישות להרחבת נחלתו. בנוסף, פרידריך השני השפיל בכל הזדמנות את פרידריך וילהלם ואחיו, ואף פיטר את פרידריך וילהלם מתפקידו בצבא הפרוסי.

ב-4 במרץ 1771 מת פרידריך וילהלם בוילדנברוך בפומרניה, כתוצאה מהקור הכבד ששרר, ואחיו פרידריך היינריך, מרקיז ברנדנבורג-שוודט עלה לשלטון במקומו.

משפחתו
------

ב-10 בנובמבר 1734 התחתן פרידריך וילהלם עם סופיה דורותיאה, נסיכת פרוסיה, בתם של פרידריך וילהלם הראשון, מלך בפרוסיה וסופיה דורותיאה מהנובר, ממנה נולדו לו 5 ילדים:

* פרדריקה דורותיאה, מרקיזת ברנדנבורג-שוודט (1736–1798), התחתנה עם פרידריך השני אויגן, דוכס וירטמברג
* אליזבת לואיזה, מרקיזת ברנדנבורג-שוודט (1738–1820), התחתנה עם אוגוסט פרדיננד, נסיך פרוסיה
* גאורג פיליפ, מרקיז ברנדנבורג-שוודט (1741–1742)
* פיליפינה, מרקיזת ברנדנבורג-שוודט (1745–1800), התחתנה עם פרידריך השני, רוזן הסן-קאסל
* גאורג פרידריך, מרקיז ברנדנבורג-שוודט (1749–1751)

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| גאורג וילהלם, הנסיך הבוחר מברנדנבורג |   | אליזבת שרלוטה מפפאלץ |   | פיליפ, דוכס שלזוויג-הולשטיין-זונדרבורג-גליקסבורג |   | סופיה הדוויג מסקסוניה-לאוונבורג |   | יוהאן קזימיר, נסיך אנהלט-דסאו |   | אגנס מהסן-קאסל |   | פרדריק הנדריק, נסיך אורנז' |   | אמליה מזולמס-בראונפלס |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | פרידריך וילהלם, הנסיך הבוחר מברנדנבורג |   |   |   |   |   | סופיה דורותיאה משלזוויג-הולשטיין-זונדרבורג-גליקסבורג |   |   |   |   |   | יוהאן גאורג השני, נסיך אנהלט-דסאו |   |   |   |   |   | הנרייטה קתרינה, רוזנת נסאו |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | פיליפ וילהלם, מרקיז ברנדנבורג-שוודט |   |   |   |   |   |   |   |   |   |   |   |   |   | יוהנה שרלוטה, נסיכת אנהלט-דסאו |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **פרידריך וילהלם, מרקיז ברנדנבורג-שוודט** |
|

קישורים חיצוניים
----------------

ויקישיתוף מדיה וקבצים בנושא **פרידריך וילהלם, מרקיז ברנדנבורג-שוודט** בוויקישיתוף
* פרידריך וילהלם, מרקיז ברנדנבורג-שוודט, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 136953247
* VIAF: 81212102
* WorldCat: viaf-81212102

 |